КОМИ РЕСПУБЛИКАСА СЬÖМ ОВМÖС МИНИСТЕРСТВОЛÖН ТШÖКТÖД

#  **Коми Республикаса бюджетнöй учреждениеясöн чöжöс ваян уджысь босьтöм сьöмöн операцияяс збыльмöдан пöрадок вынсьöдöм йылысь**

«Бюджетнöй уджöн веськöдлан юкöнын Россия Федерацияса бюджетнöй кодексö вежсьöмъяс пыртöм да Россия Федерацияса торъя законодательнöй актъяс Россия Федерацияса бюджетнöй законодательство серти вайöдöм йылысь» 2007 во косму тöлысь 26 лунся 63-ФЗ №-а Федеральнöй оланпаслöн 5 статьяын 11 юкöнса 4 пункт серти да Россия Федерацияса бюджетнöй кодекслöн 161 статья серти

ТШÖКТА:

1. Вынсьöдны Коми Республикаса бюджетнöй учреждениеясöн чöжöс ваян уджысь босьтöм сьöмöн операцияяс збыльмöдан пöрадок.

2. Лыддьыны вынтöмöн «Коми Республикаса сьöм овмöс министерствоын Коми Республикаса республиканскöй бюджет тшöт весьтö финансируйтöм бюджетнöй учреждениеяслы асшöр уджысь да чöжöс ваян уджысь босьтöм сьöмöн операцияяслы учёт нуöдöм вылö лицевöй тшöтъяс восьтöм вылö разрешениеяс оформитан да сетан пöрадок вынсьöдöм йылысь» Коми Республикаса сьöм овмöс министерстволысь 2005 во вöльгым тöлысь 10 лунся 104 №-а тшöктöд.

3. Тайö тшöктöдыс вынсялö 2010 вося тöвшöр тöлысь 1 лунсянь.

4. Тайö тшöктöдсö олöмö пöртöм бöрся видзöдны Коми Республикаса сьöм овмöс министрöс медводдза вежысь В.И. Туркиналы.

Коми Республикаса Юралысьöс Медводдза вежысь –

Коми Республикалöн сьöм овмöсса министр В.М. Гайзер

Сыктывкар

2009 вося öшым тöлысь 31 лун

171 №

Вынсьöдöма

Коми Республикаса сьöм овмöс министерстволöн

2009 во öшым тöлысь 31 лунся 171 №-а тшöктöдöн

**Коми Республикаса бюджетнöй учреждениеясöн чöжöс ваян уджысь босьтöм сьöмöн операцияяс збыльмöдан пöрадок**

I. Панас

1.1. Тайö Пöрадоксö лöсьöдöма «Бюджетнöй уджöн веськöдлан юкöнын Россия Федерацияса бюджетнöй кодексö вежсьöмъяс пыртöм да Россия Федерацияса торъя законодательнöй актъяс Россия Федерацияса бюджетнöй законодательство серти вайöдöм йылысь» 2007 во косму тöлысь 26 лунся 63-ФЗ №-а Федеральнöй оланпаслöн 5 статьяын 11 юкöнса 4 пункт подув вылын да сiйö индö Коми Республикаса бюджетнöй учреждениеясöн (водзö – учреждениеяс) мынтысян услугаяс сетöмысь босьтöм сьöмöн операцияяс збыльмöдан пöрадок торъя йöзсянь да юридическöй кывкутысьяссянь, войтыркостса организацияяссянь да суйöрсайса государствояслöн правительствосянь водзöстöг сьöм воöмъясöн, сы лыдын ас кöсйöм серти жертвуйтöм сьöмöн, Россия Федерацияса валютаын (шайтын) чöжöс ваян мукöд уджысь (водзö – чöжöс ваян уджысь сьöм).

1.2. Коми Республикаса государственнöй власьт органъяслöн веськöдлöмувса бюджетнöй учреждениеясöн асшöр уджысь да чöжöс ваян мукöд уджысь босьтöм сьöмöн операцияяс нуöдöм да налы учёт нуöдöм йылысь артмöдчöм серти, мый кырымалöма 2006 вося ода-кора тöлысь 12 лунö Федеральнöй казначействолöн Коми Республикаын веськöдланiн да Коми Республикаса Правительство костын Коми Республикаса республиканскöй бюджетысь сьöм босьтысьясöс чöжöс ваян уджысь босьтöм сьöмöн операцияяс кассöвöя могмöдсьöны Федеральнöй казначействолöн Коми Республикаын веськöдланiнын восьтöм бюджетлöн лицевöй тшöт вылын операцияяслы учёт нуöдöмöн.

1.3. Коми Республикаса бюджетнöй учреждениеяс збыльмöдöны чöжöс ваян уджысь сьöмöн операцияяс «Финансъяс» бюджет збыльмöдöм бöрся автоматизируйтöм видзöдан шöринöн вöдитчöмöн (водзö – «Финансъяс» АВШ).

II. Генеральнöй разрешениеяс (разрешениеяс) оформитан пöрадок

2.1. Коми Республикаса республиканскöй бюджетысь медшöр сьöм юклысьлысь генеральнöй разрешениесö сылы ведомствоувса учреждениеясöн чöжöс ваян удж нуöдöм вылö, кöнi индыссьöны Россия Федерацияса, Коми Республикаса нормативнöй правовöй актъяс, а сiдзжö учреждениеясса уставъяслöн положениеяс, кутшöмъяс урчитöны учреждениеясöн босьтöм чöжöс ваян уджысь сьöм артмöдан источникъяс да сьöм видзан туйвизьяс (водзö – Генеральнöй разрешение), оформитö Коми Республикалöн республиканскöй бюджетса сьöм медшöр юклысь (водзö – медшöр сьöм юклысь) тайö Пöрадокса 2.1 – 2.7 пунктъясöн индöм пöрадок серти.

2.2. Генеральнöй разрешение оформитöм могысь медшöр сьöм юклысь сетö Министерствоса тэчас юкöдулö, кодi веськöдлö тайö медшöр сьöм юклысьлы ведомствоувса бюджетнöй учреждениеяслысь уджсö сьöмöн могмöдан юалöмъясöн (водзö – курируйтысь тэчас юкöдув) сопроводительнöй письмööн татшöм документъяс бумага вылын да электроннöя:

а) чöжöс ваян удж нуöдöм вылö Генеральнöй разрешение (Генеральнöй разрешение дорö содтöдъяс) видлалöм вылö шыöдчöм (водзö – Шыöдчöм), мый оформитсьö медшöр сьöм юклысьлöн бланок вылын тайö Пöрадок дорö 1 №-а содтöдын форма серти, мый кырымалöны юрнуöдысь да юралысь бухгалтер (либö найöс вежысьяс) да эскöдöма медшöр сьöм юклысьлöн Коми Республикаса государственнöй канпаса печатьöн (водзö – канпаса печать).

б) Коми Республикалöн республиканскöй бюджетса сьöм медшöр юклысьлöн сылöн ведомствоувса учреждениеясöн чöжöс ваян удж нуöдöм вылö бумага вылын кык экземплярöн тайö Пöрадок дорö 2 №-а содтöдын форма серти гижöм Генеральнöй разрешение бланок, кодöс визируйтö медшöр сьöм юклысьлöн юридическöй службаса юрнуöдысь, кырымалöны медшöр сьöм юклысьлöн юрнуöдысь да юралысь бухгалтер (либö налöн вежысьяс) да эскöдöны канпаса печатьöн;

в) Россия Федерацияса нормативнöй правовöй акт, Коми Республикаса нормативнöй правовöй акт лыддьöг (сы лыдын олöмö пöртысь федеральнöй власьт, республиканскöй власьт органъяслöн нормативнöй правовöй актъяс) индöм документ копияяс содтöмöн сэк, кор найö абуöсь «КонсультантПлюс» юöр сетан справочнöй системаын, а сiдзжö учреждениеяслöн уставъяс, кутшöмъяс лоöны чöжöс ваян уджысь сьöм артмöдöм да вöдитчöм вылö подулöн;

гöгöрвоöдана гижöд чöжöс ваян уджысь сьöм артмöдан источникъяс да наöн вöдитчан туйвизьяс пыртöмын аслыспöлöслунъяссö подулалöмöн.

2.3. Курируйтысь тэчас юкöдув вит уджалан лун чöжöн аслас компетенцияын видлалö тайö Пöрадокса 2.2 пунктын индöм документъяссö. Та дырйи видзöдöны, колана ногöн-ö оформитöма Генеральнöй разрешениелысь сетöм экземпляръяссö тайö Пöрадоклöн 2.4 пунктöн индöм пöрадок серти, лöсялöны-ö Генеральнöй разрешениеын чöжöс ваян уджысь сьöм артмöдан индöм источникъясыс да сьöмöн вöдитчан индöм туйвизьясыс Россия Федерацияса, Коми Республикаса нормативнöй правовöй актъяслы, учреждениелöн уставъяслы, мый сетöма Генеральнöй разрешениекöд.

Генеральнöй разрешение, мый оформитö медшöр сьöм юклысь öтувтöмöн, содтöмöн, юкöмöн, торйöдöмöн, выльмöдöмöн реорганизациясö нуöдöм вöсна, видлалö да визируйтö курируйтысь тэчас юкöдув куим уджалан лун чöжöн.

2.4. Генеральнöй разрешениелысь сетöм экземпляръяс колана ногöн оформитöмсö прöверитiгöн курируйтысь тэчас юкöдув видзöдö, лöсялöны-ö найö Генеральнöй разрешениелöн урчитöм формалы, öткодьöсь-ö медводдза да мöд экземплярыс, эмöсь-ö медшöр сьöм юклысьöн гижöм вылö реквизитъясыс.

Министерствоö видлалöм вылö исправитöм Генеральнöй разрешениеяссö сетны оз позь.

2.5. Сэк, кор некутшöм пасйöд абу, Генеральнöй разрешениелысь экземпляръяссö визируйтö курируйтысь тэчас юкöдувса начальник да сетö Министерствоса мукöд тэчас юкöдулö, кодъяс веськöдлöны Генеральнöй разрешение сетысь медшöр сьöм юклысьлöн сьöмöн могмöдан юалöмъясöн, медым быд тэчас юкöдувса начальник öти уджалан лун чöжöн водзö видлалiс да визируйтiс.

2.6. Сэк, кор Министерстволöн тэчас юкöдувса начальникъяс визируйтöны Генеральнöй разрешениелысь экземпляръяссö тайö Пöрадокса 2.3, 2.5 пунктъясöн индöм пöрадок серти, документъясыс, кутшöмъясöс индöма тайö Пöрадокса 2.2 пунктын, сетöны öта-мöд бöрся Министерстволöн татшöм тэчас юкöдувъясö – сьöм да бюджет дöзьöр веськöдланiнö, государственнöй чöжöс да вот политика юкöнö, юридическöй юкöнö, кöнi видлалöны да быд юкöдувса начальник визируйтö öти уджалан лун чöжöн.

2.7. Сэк, кор эмöсь пасйöдъяс, тэчас юкöдув лöсьöдö помшуöм, кöнi пасйöма сетöм Генеральнöй разрешение примитны позьтöмлунлысь помкаяссö. Генеральнöй разрешениелöн экземпляръясöн помшуöмсö да сы дорö содтöм документъяссö сетöны водзö тэчас юкöдулö тайö Пöрадокын урчитöм öчередносьт серти.

Юридическöй юкöн видлалöм бöрын бöр бергöдö Генеральнöй разрешениелысь сетöм экземпляръяссö сы дорö содтöд документъясöн да тэчас юкöдувлöн, сы лыдын юридическöй юкöнлöн (эм кö) паныда помшуöмъясöн, кöнi пасйöма Генеральнöй разрешение примитны позьтöмлунлысь помкаяссö, курируйтысь тэчас юкöдулö öти уджалан лун чöжöн подулалöм öтувъя помшуöм лöсьöдöм вылö.

Министерство бöр бергöдö медшöр сьöм юклысьлы Генеральнöй разрешениелысь сетöм экземпляръяссö сы дорö содтöм документъясöн да подулалöм öтувъя лöсьöдöм помшуöмöн.

2.8. Сэк, кор пасйöдъясыс абуöсь, юридическöй юкöн сетö Генеральнöй разрешение экземпляръяссö Министерстволöн тэчас юкöдулö – Республиканскöй казначейство да бухгалтерскöй учёт нуöдан веськöдланiнö, кöнi видзöдöны, эм-ö став кырымпасыс, мый урчитöма 2.4-2.6 пунктъясöн, да, абуöсь кö пасйöдъясыс, мöдöдö Генеральнöй разрешение экземпляръяссö Министерствоса юралысь бухгалтерлы да бöрыннас Коми Республикаса сьöм овмöс министрöс вежысьлы уджмогъяссö юклöм серти (водзö – министрöс вежысь) кырымалöм вылö.

2.9. Кырымалöм Генеральнöй разрешениеяссö Республиканскöй казначейство да бухгалтерскöй учёт нуöдан веськöдланiн пасйö Генеральнöй разрешениеяс, чöжöс ваян удж нуöдöм вылö Генеральнöй разрешениеяс дорö содтöдъяс пасъян журналын (водзö – Пасъян журнал) 3 №-а содтöдын индöм форма серти, Генеральнöй разрешениелы номер сетöмöн татшöм тэчас серти, кöнi 6 разряд:

1 разрядсянь 3-öдз – бюджетнöй классификация серти юрпас код;

4 разрядсянь 6-öдз – Генеральнöй разрешениелöн дорвыв номер.

|  |
| --- |
| Генеральнöй разрешениелöн номер |
|  разряд номер | БК серти юрпас код  | Генеральнöй разрешениелöн дорвыв номер |
| 1 | 2 | 3 | 4 | 5 | 6 |

Республиканскöй казначейство да бухгалтерскöй учёт нуöдан веськöдланiнса кывкутысь сотрудник индö юралысь бухгалтерöн да министрöс вежысьöн кырымалöм Генеральнöй разрешениелöн сетöм экземпляръясын номерсö да пасъян кадпассö.

Министерствоса юралысь бухгалтерöн да министрöс вежысьöн кырымалöм Генеральнöй разрешениелысь öти экземплярсö пыртöны клиентлöн юридическöй делöö.

Министерствоса юралысь бухгалтерöн да министрöс вежысьöн кырымалöм мöд экземплярсö сетöны медшöр сьöм юклысьöс петкöдлысьлы Пасъян журналын кырымпас серти.

Министерствоса юралысь бухгалтерöн да министрöс вежысьöн кырымалöм Генеральнöй разрешениелысь копиясö Республиканскöй казначейство да бухгалтерскöй учёт нуöдан веськöдланiн сетö курируйтысь тэчас юкöдулö.

2.10. Медшöр сьöм юклысьяс кызь лун кадколастö нормативнöй правовöй актъяс вынсялан лунсянь, кутшöмъяс бырöдöны либö индöны чöжöс ваян уджысь сьöм артмöдан да (либö) мöдöдан источникъяссö, оформитöны чöжöс ваян удж нуöдöм вылö Генеральнöй разрешение дорö содтöд (водзö – Генеральнöй разрешение дорö содтöд) тайö Пöрадок дорö 4 №-а содтöдын индöм форма серти да сетöны сiйöс Министерствоö видлалöм вылö.

Медшöр сьöм юклысьöн Генеральнöй разрешение дорö сетöм содтöдсö оформитöны Министерствоын сэтшöм жö пöрадок серти, кыдзи оформитöны Министерствоын Генеральнöй разрешение, татшöм аслыспöлöслунъяс тöд вылö босьтöмöн:

нормативнöй правовöй актлöн, учреждениеса уставлöн нимыс, кадпасыс да номерыс, мый индöма 2 графаын, а сiдзжö Генеральнöй разрешениеын гижöм дорвыв номерыс, мый индöма Генеральнöй разрешение дорö содтöдлöн 3 графаын, колö лöсявны Генеральнöй разрешениелöн лöсялана гижöдын индöм лыдпасъяслы Генеральнöй разрешение дорö водзын пасйöм содтöдъяссö тöд вылö босьтöмöн;

Генеральнöй разрешениелöн номерыс, мый индöма Генеральнöй разрешение дорö содтöдлöн нимын, колö лöсявны Генеральнöй разрешениелöн пасъян номерлы, кутшöмöс сетö Министерство тайö Пöрадок серти.

Генеральнöй разрешение дорö содтöд, мый лöсялö тайö Пöрадокöн урчитöм корöмъяслы, Министерство пасйö Пасъян журналын Генеральнöй разрешение дорö содтöдлы номер сетöмöн татшöм тэчас, кöнi 8 разряд:

1 разрядсянь 6-öдз – Генеральнöй разрешениелöн номер, мый дорö оформитöма Генеральнöй разрешение дорö содтöд;

7 разрядсянь 8-öдз – Генеральнöй разрешение дорö содтöдлöн дорвыв номер.

|  |
| --- |
| Генеральнöй разрешение дорö содтöдлöн номер |
| разрядлöн номер  | Генеральнöй разрешениелöн номер | Генеральнöй разрешение дорö содтöдлöн дорвыв номер  |
| БК серти юрпас код  | Генеральнöй разрешениелöн дорвыв номер |
| 1 | 2 | 3 | 4 | 5 | 6 | 7 | 8 |

Министерство индö Министерствоса юралысь бухгалтерöн да министрöс вежысьöн кырымалöм Генеральнöй разрешение дорö содтöдлöн сетöм экземпляръясын номерсö да пасъян кадпассö.

Министерствоса юралысь бухгалтерöн да Коми Республикалöн сьöм овмöсса министрöс вежысьöн кырымалöм Генеральнöй разрешение дорö содтöдлысь öти экземплярсö пыртöны клиентлöн юридическöй делöö.

Министерствоса юралысь бухгалтерöн да Коми Республикалöн сьöм овмöсса министрöс вежысьöн кырымалöм мöд экземплярсö сетöны медшöр сьöм юклысьöс петкöдлысьлы Пасъян журналын кырымпас улö.

Министерствоса юралысь бухгалтерöн да министрöс вежысьöн кырымалöм Генеральнöй разрешение дорö содтöдлысь копиясö Республиканскöй казначейство да бухгалтерскöй учёт нуöдан веськöдланiн сетö курируйтысь тэчас юкöдулö.

2.11. Министерствоса юралысь бухгалтерöн да министрöс вежысьöн Генеральнöй разрешение либö Генеральнöй разрешение дорö содтöд кырымалöм подув вылын медшöр сьöм юклысь оформитö сылöн веськöдлöмувса Коми Республикаса республиканскöй бюджетысь сьöм юклысьяслы да сьöм босьтысьяслы (водзö – сьöм юклысьяс, сьöм босьтысьяс лöсялöмöн) Чöжöс ваян удж нуöдöм вылö разрешение (водзö – Разрешение) тайö Пöрадок дорö 5 №-а содтöдын индöм форма серти либö Чöжöс ваян удж нуöдöм вылö разрешение дорö содтöд (водзö – Разрешение дорö содтöд) тайö Пöрадок дорö 6 №-а содтöдын индöм форма серти.

Разрешение либö Разрешение дорö содтöд подув вылын сьöм юклысьяс медшöр сьöм юклыссянь (сьöм юклыссянь) сiйöс босьтан лунсянь дас уджалан лун чöжöн оформитöны Разрешение либö Разрешение дорö содтöд налöн веськöдлöмувса сьöм босьтысьяслы.

Разрешениелы либö Разрешение дорö содтöдлы номерсö сетö сiйöс оформитысь медшöр сьöм юклысь (сьöм юклысь) сыöн урчитöм пöрадок серти.

Разрешение либö Разрешение дорö содтöд пасйö медшöр сьöм юклысь (сьöм юклысь) Разрешениеяс сетöм вылö Пасъян журналын, мый нуöдсьö мöдшöр сьöм юклысьöн урчитöм форма серти.

Разрешение либö Разрешение дорö содтöд оформитöны куим экземплярöн, медводдза экземплярыс кольö медшöр сьöм юклысь (сьöм юклысь) дорын, мöд да коймöд экземпляръяссö мöдöдöны сьöм юклысьлы, сьöм босьтысьлы.

Сьöм босьтысь сетö медшöр сьöм юклысьöн (сьöм юклысьöн) колана ногöн оформитöм Разрешениелысь либö Разрешение дорö содтöдлысь öти экземплярсö Министерстволöн тэчас юкöдулö – Республиканскöй казначейство да бухгалтерскöй учёт нуöдан веськöдланiнö.

2.12. Медшöр сьöм юклысьяслы (сьöм юклысьяслы) кыдзи бюджетысь сьöм босьтысьяслы Разрешение либö Разрешение дорö содтöд оформитöны медшöр сьöм юклысьяс (сьöм юклысьяс) лöсялöмöн тайö Пöрадокса 2.11 пунктын урчитöм пöрадок серти.

2.13. Министерстволöн тэчас юкöдув – Республиканскöй казначейство да бухгалтерскöй учёт нуöдан веськöдланiн öти уджалан лун чöжöн видзöдö, колана ногöн-ö оформитöма сьöм босьтысьöн сетöм Разрешениеыс либö Разрешение дорö содтöдыс тайö Пöрадоклöн 2.14 пунктын урчитöм пöрадок серти.

Сэк, кор Разрешение либö Разрешение дорö содтöд оформитöмын абу некутшöм пасйöд, Республиканскöй казначейство да бухгалтерскöй учёт нуöдан веськöдланiнса кывкутысь сотрудник вöчö прöверка нуöдöм йылысь пас, кытчö индö прöверка помалан кадпас, кырымпас, кырымпас гöгöрвоöдöм ов да инициалъяс индöмöн.

Разрешение, Разрешение дорö содтöд пуктыссьöны клиентлöн юридическöй делöö.

2.14. Сэк, кор сьöм босьтысь сетö колана ногöн оформитöм Разрешение либö Разрешение дорö содтöд, Республиканскöй казначейство да бухгалтерскöй учёт нуöдан веськöдланiн видзöдö: лöсялö-ö Разрешение, Разрешение дорö содтöд тайö Пöрадокöн урчитöм документ формалы, эм-ö Разрешениеын, Разрешение дорö содтöдын гижöм вылö урчитöм реквизитъяс, лöсялöны-ö реквизитъясыс, кутшöмъясöс вайöдöма Разрешение дорö содтöдын да Разрешениеын, мый дорö сiйöс оформитöма, водзын сэтчö став пыртöм вежсьöмъяссö тöд вылö босьтöмöн, а сiдзжö лöсялöны-ö чöжöс ваян уджысь босьтöм сьöм артмöдан источникъяс да наöн вöдитчан туйвизьяс, кутшöмъясöс индöма Разрешениеын, Разрешение дорö содтöдын, сьöм артмöдан источникъяслы да наöн вöдитчан туйвизьяслы, кутшöмъясöс индöма лöсялана Генеральнöй разрешениеын либö лöсялана Генеральнöй разрешение дорö содтöдын.

Министерствоö сьöм босьтысьясöн исправитöм Разрешениеяс либö Разрешениеяс дорö содтöдъяс сетны оз позь.

2.15. Сэк, кор Министерствоö сьöм босьтысьöн сетöм Разрешениесö либö Разрешение дорö содтöдсö колана ногöн оформитöм вылö видзöдiгöн сюрö, мый:

Разрешениеын либö Разрешение дорö содтöдын абуöсь реквизитъяс;

сетöм Разрешениелöн либö Разрешение дорö содтöдлöн бланокыс оз лöсяв тайö Пöрадокöн урчитöм документ формалы;

сетöм Разрешениеын либö Разрешение дорö содтöдын эмöсь исправитöмъяс;

чöжöс ваян уджысь босьтöм сьöм артмöдан источникъяс да наöн вöдитчан туйвизьяс, кутшöмъясöс индöма Разрешениеын, Разрешение дорö содтöдын, оз лöсявны сьöм артмöдан источникъяслы да наöн вöдитчан туйвизьяслы, кутшöмъясöс индöма лöсялана Генеральнöй разрешениеын либö лöсялана Генеральнöй разрешение дорö содтöдын,

Министерство бöр бергöдö татшöм Разрешениесö, Разрешение дорö содтöдсö сьöм босьтысьлы прöверитöм вылö урчитöм кадколастысь оз сёрджык сопроводительнöй письмöын бöр бергöдöм вылö помкаяссö индöмöн.

2.16. Медшöр сьöм юклысьяс найöс öтувтöмöн, содтöмöн, юкöмöн, торйöдöмöн, выльмöдöмöн либö бырöдöмöн реорганизуйтiгöн дас уджалан лун чöжöн наöн реорганизуйтан (бырöдан) процедураяс помалöм бöрын сетöны Министерствоö видлалöм вылö:

Генеральнöй разрешение дорö содтöд «Торъя индöдъяс» стрöкаын – «Генеральнöй разрешениелöн отзыв» индöмöн (водзö – Генеральнöй разрешениелöн отзыв йылысь Генеральнöй разрешение дорö содтöд);

выль Генеральнöй разрешение водзын сетöм да бергöдöм Генеральнöй разрешение пыдди (колана дырйи).

Генеральнöй разрешениелöн отзыв йылысь Генеральнöй разрешение дорö содтöдлысь öти экземплярсö Министерствоса юралысь бухгалтерöн да Коми Республикаса сьöм овмöсса министрöс вежысьöн сiйöс кырымалан лун бöрын локтан öти уджалан лунысь оз сёрджык мöдöдöны медшöр сьöм юклысьлы.

Бергöдöм Генеральнöй разрешение, бергöдöм Генеральнöй разрешение дорö оформитöм Генеральнöй разрешение дорö содтöдъяс, а сiдзжö сылöн подув вылын сетöм Разрешениеяс, Разрешение дорö содтöдъяс вынтöммöны Министерствоса юралысь бухгалтерöн да Коми Республикаса сьöм овмöсса министрöс вежысьöн Генеральнöй разрешениелöн отзыв йылысь Генеральнöй разрешение дорö содтöд кырымалан лунсянь.

2.17. Сэк, кор сьöм босьтысьясöс öтувтöмöн, содтöмöн, юкöмöн, торйöдöмöн, выльмöдöмöн реорганизуйтöны (водзö – реорганизуйтöм сьöм босьтысь) (либö найöс бырöдöмöн), медшöр сьöм босьтысь (сьöм босьтысь), кодлöн веськöдлöм улын лоö реорганизуйтöм (бырöдöм) сьöм босьтысь, реорганизуйтöм (бырöдöм) процедураяс помалöм бöрын дас уджалан лун чöжöн оформитö да юöртö лöсялана сьöм юклысьлы (сьöм босьтысьлы):

Разрешение дорö содтöд «Торъя индöдъяс» стрöкаын – «Разрешениелöн отзыв» индöмöн (водзö – Разрешениелöн отзыв вылö содтöд);

выль Разрешение, кутшöмöс оформитöма водзын сетöм да бергöдöм Разрешение пыдди.

Сьöм босьтысьлы Разрешение отзыв вылö содтöд босьтöмсянь куим уджалан лун чöжöн колö сетны Министерствоса тэчас юкöдулö – Республиканскöй казначейство да бухгалтерскöй учёт нуöдан веськöдланiнö колана ногöн оформитöм Разрешениелöн отзыв вылö содтöд да колана дырйи выльысь оформитöм Разрешение.

Бергöдöм Разрешение да сы дорö оформитöм Разрешение дорö содтöд вынтöммöны Министерствоö медшöр сьöм юклысьöн (сьöм юклысьöн), кодлöн веськöдлöм улын лоö реорганизуйтöм сьöм босьтысь, Разрешениелöн отзыв вылö содтöд сетан лунсянь.

2.18. Медшöр сьöм юклысь (сьöм юклысь) оформитö Разрешение дорö содтöд татшöм вежсьöмъяс дырйи, мый абу йитчöма реорганизуйтöмкöд:

- сьöм босьтысьлöн нимыс вежсьö;

- сьöм босьтысьлöн юридическöй инпасыс вежсьö.

Разрешение дорö содтöд оформитöны тайö Пöрадок серти татшöм аслыспöлöслунъяс тöд вылö босьтöмöн:

«Торъя индöдъяс» стрöкаын индыссьöны татшöм Разрешение дорö содтöд оформитан помкаяссö;

«Бюджетысь сьöм босьтысь», «Бюджетысь сьöм босьтысьлöн выль ним» стрöкаясын лöсялöмöн индыссьö сьöм босьтысьлöн воддза да выль ним;

«Юридическöй инпас», «Выль юридическöй инпас» стрöкаясын лöсялöмöн индыссьö сьöм босьтысьлöн воддза да выль юридическöй инпас.

2.19. Сэк, кор Генеральнöй разрешениеын индöм сьöм босьтысьлöн вежсьö нимыс, медшöр сьöм юклысь оформитö Генеральнöй разрешение дорö содтöдсö тайö Пöрадок серти.

III. Чöжöс ваян удж кузя Министерствоö чöжöс да рöскод сметаяс сетан пöрадок

3.1. Тайö Пöрадок серти медшöр сьöм юклысьöн (сьöм юклысьöн) оформитöм Разрешение дорö сьöм босьтысь содтöд сетö Министерствоса тэчас юкöдулö – Республиканскöй казначейство да бухгалтерскöй учёт нуöдан веськöдланiнö:

öнiя финансöвöй во вылö чöжöс ваян удж кузя чöжöс да рöскод смета, мый вынсьöдöма медшöр сьöм юклысьöн индöм пöрадок серти да индö чöжöс ваян уджысь сьöм воан мындасö Коми Республикаса республиканскöй бюджетлöн чöжöс классифицируйтан кодъяс серти сьöм артмöдан источникъяссö да Коми Республикаса республиканскöй бюджетлöн рöскод классифицируйтан кодъяс серти тайö сьöмсö видзан туйвизьяссö индöмöн, кöнi пасйöма бюджетнöй классификация кузя юрпас код да государственнöй веськöдлан секторлöн операцияяслöн классификация код (водзö – ГВСОК) (водзö – Чöжöс да рöскод смета) ;

Чöжöс да рöскод сметаын сметнöй назначениеяс йылысь юöръяс (водзö – Смета йылысь юöръяс) 7 №-а содтöдын индöм форма серти.

Чöжöс да рöскод смета да Смета йылысь юöръяс сетöны бумага вылын.

3.2. Колö, медым Смета йылысь юöръяслöн прöверитан реквизитъяс лöсялiсны татшöм корöмъяслы:

Смета йылысь юöръясын индöм Россия Федерацияса бюджетнöй классификация кодъясыс (водзö – бюджетнöй классификация) лöсялiсны чöжöс ваян уджысь сьöм артмöдан источникъяслы да сьöмöн вöдитчан туйвизьяслы, мый индöма Разрешениелöн лöсялана гижöдъясын (вежсьöмъяс тöд вылö босьтöмöн, мый вынсьöдöма Разрешение дорö содтöдъясöн Смета йылысь юöръяс лöсьöдан кадпас вылö);

Смета йылысь юöръяслöн лыдпасъясыс лöсялiсны Чöжöс да рöскод сметалöн лыдпасъяслы бюджетнöй классификация кодъяс да бюджетнöй классификацияса лöсялана кодъяс серти: чöжöс серти, рöскод серти, – вося сметнöй назначениеяс юкöнын (бюджетнöй классификация кузя юрпас код да ГВСОК кодъяс серти);

Смета йылысь юöръяслöн эмöсь бюджетнöй классификацияса лöсялана кодъяс, кутшöмъяс вынаöсь öнiя финансöвöй воын Смета йылысь юöръяс сетан кадпас вылö;

Коми Республикаса республиканскöй бюджетлöн рöскод классифицируйтан лöсялана кодъяс серти рöскод лыдпасъясыс оз вермыны лоны этшаджык сьöм босьтысьöн примитöм кöсйысьöмъясысь, сьöм збыльмöдан источникъясöн кодлöн лоö чöжöс ваян уджысь босьтöм сьöм.

Кор Чöжöс да рöскод сметаын вося сметнöй назначениеяс петкöдлыссьöны бюджетнöй классификация кодъяс кузя чöжöс ваян уджысь сьöм воöм источникъяс да сьöмöн вöдитчан туйвизъяс серти, сэки Смета йылысь юöръясын вося сметнöй назначениеяс бöрся видзöдöны бюджетнöй классификацияса лöсялана кодъяслöн öтувъя лыдпасъяс серти.

Торъя случайяс дырйи медшöр сьöм юклысьлöн ходатайство серти сэк, кор эм техника боксянь позянлуныс, Министерство видзöдö чöжöс ваян уджысь сьöм воан источникъяс да сьöмöн вöдитчан туйвизьяс серти.

3.3. Министерствоса тэчас юкöдув – Республиканскöй казначейство да бухгалтерскöй учёт нуöдан веськöдланiн сьöм босьтысьöн Смета йылысь юöръяс сетан лунсянь куим уджалан лун чöжöн видзöдö найöс тайö Пöрадокса 3.2 пунктын урчитöм корöмъяс серти.

Сэк, кор Смета йылысь юöръясыс лöсялöны тайö Пöрадокса 3.2 пунктын урчитöм корöмъяслы, Смета йылысь юöръяслысь лыдпасъяссö петкöдлöны бюджетнöй сьöм босьтысьяслöн лицевöй тшöтъяс вылын.

Сэк, кор Смета йылысь юöръясыс оз лöсявны тайö Пöрадокса 3.2 пунктын урчитöм корöмъяслы, Министерство бöр бергöдö Смета йылысь татшöм юöръяссö сопроводительнöй письмöын бергöдöм вылö помкаяссö индöмöн.

IV. Чöжöс ваян уджысь сьöмöн операцияяс збыльмöдан пöрадок

4.1. Чöжöс ваян уджысь сьöмöн операцияяссö колö петкöдлыны лицевöй тшöт вылын, мый восьтöма сьöм босьтысьлы чöжöс ваян уджысь босьтöм сьöмöн операцияяслы учёт нуöдöм вылö (водзö – лицевöй тшöт) индöм пöрадок серти Разрешениеяс да Смета йылысь юöръяс подув вылын, кутшöмъясöс оформитöма тайö Пöрадок серти.

4.2. Сьöм босьтысь юöртö мынтысьысьлы мынтысян поручение гижан пöрадок йылысь, мый оформитсьö «Федеральнöй казначействоса органъяс рöштшöт-кассöвöя могмöдан аслыспöлöслунъяс йылысь положение» Россия Федерацияса Шöр банклöн да Россия Федерацияса сьöм овмöс министерстволöн 2006 во öшым тöлысь 13 лунся 298-П/173н №-а положение серти.

Та дырйи мынтысян поручениелöн «Мынтысян назначение» полеын мынтысьысь содтöд индö чöжöс артмöдан источниксö либö сьöм босьтысьöн юöртöм Разрешение гижöдлысь дорвыв номерсö.

Сэк, кор мынтысян поручениеын абу пасйöма чöжöс ваян уджысь сьöм артмöдан источниксö либö сэк, кор мынтысян поручениеын индöм сьöм источникыс оз лöсяв Разрешениеын пасйöм источниклы, Министерство вуджöдö сьöмсö лицевöй тшöт вылö, мый восьтöма сьöм босьтысьлы чöжöс ваян уджысь сьöмöн операцияяслы учёт нуöдöм вылö сiйöс видзны правотöг (водзö – правотöг рöскодуйтан сьöм) воöм сьöмсö Лицевöй тшöтысь выпискаын петкöдлöмöн, кытчöдз сьöм босьтысь оз сет Разрешение дорö лöсялана Содтöд либö чöжöс ваян уджысь сьöм артмöдан источник йылысь юöр, кутшöмöс колö оформитны сьöм босьтысьлöн бланок вылын да эскöдны сьöм босьтысьлöн юрнуöдысьлöн да юралысь бухгалтерлöн (налöн вежысьяслöн) кырымпасъясöн.

Збыльмöдан документъяслысь корöмъяс олöмö пöртöм вылö правотöг рöскодуйтан сьöмöн вöдитчигöн, мый серти уджйöза мортöн лоö сьöм босьтысь Россия Федерацияса бюджетнöй закнодательстволöн индöм пöрадок серти, сьöм колясыс, мый артавсьö правотöг рöскодуйтан лицевöй тшöт вылын, оз вежсьы.

4.3. Федеральнöй казначействолöн Коми Республикаын веськöдланiнса тшöт вылö вуджöдöм сьöмыс, мый восьтöма чöжöс ваян уджысь Коми Республикаса республиканскöй бюджетысь сьöм босьтысьясöн сьöмöн операцияяслы учёт нуöдöм вылö Россияса Банклöн Коми Республикаса национальнöй банкын «Государственнöй (федеральнöй кындзи) киын кутан эмбурса предприятиеяслöн тшöтъяс. Абу коммерческöй организацияяс» 40603 №-а балансöвöй тшöт вылö сьöм босьтысьлысь нимсö либö лицевöй тшöтлысь реквизитъяссö индытöг (öшыбочнöя индытöг), а сiдзжö мукöд юöр, мый колö индыны мынтысян поручениеын да быть колö вуджöдны индöм сьöм воöмъяссö лöсялана сьöм босьтысьлы, либö сьöм босьтысьöн Министерствоö документъяссö сеттöм вöсна, кутшöмъяс быть колöны, медым восьтны лицевöй тшöт чöжöс ваян уджысь босьтöм сьöмöн операцияяслы учёт нуöдöм вылö, лыддьыссьöны кыдзи тöдмавтöм сьöм воöмъяс, кодъяслöн администраторöн лоö Министерство.

4.4. Тöдмавтöм сьöмöн лыддьöм вылö подувъясыс кö, мый индöма тайö Пöрадокса 4.3 пунктöн, сьöм босьтысьöн оз ло бырöдöма сьöм воöмсянь дас уджалан лун чöжöн (сьöм босьтысьлысь ним, сылöн лицевöй тшöтлысь реквизитъяс стöчмöдöм кузя, а сiдзжö мынтысян поручениеын индöм вылö колана мукöд юöр кузя абу сетöма содтöд юöр, кутшöмöс эскöдöма сьöм босьтысьлöн юрнуöдысьöн да юралысь бухгалтерöн кырымпасъясöн, Министерство бöр бергöдö сьöм босьтысьлы тöдмавтöмöн петкöдлöм сьöм воöмъяссö.

4.5. Чöжöс ваян уджысь сьöм тшöт весьтö сьöмöн обязательствояс мынтöм вылö сьöм босьтысьяс урчитöм пöрадок серти лöсьöдöны да сетöны Министерствоö Рöскод мынтöм вылö заявкаяс.

4.6. Министерство видлалö сьöм босьтысьясöн Рöскод мынтöм вылö сетöм заявкаяссö татшöм корöмъяс серти**:**

Рöскод мынтöм вылö заявкаын Коми Республикаса республиканскöй бюджетлöн рöскод классифицируйтан индöм кодъясыс, кöнi пасйöма бюджетнöй классификация кузя юрпас код да государственнöя веськöдлан секторлöн операцияяс классифицируйтан код, лöсялöны мынтысьöмын гижöда назначениелы;

Рöскод мынтöм вылö заявкалöн мынтысян гижöда назначениеын индöм рöскод назначениеыс лöсялö чöжöс ваян уджысь сьöмöн вöдитчан лöсялана туйвизьяслы, мый индöма чöжöс ваян удж нуöдöм вылö Разрешениелöн лöсялана гижöдъясын;

Коми Республикаса республиканскöй бюджетлöн рöскод классифицируйтан кодъясыс, мый индöма Рöскод мынтöм вылö заявкаясын, лöсялöны бюджетнöй классификация кодъяслы, мый индöма Министерствоын тöд вылö босьтöм Смета йылысь юöръясын;

Заявкаын индöм сьöмыс оз ло унджык чöжöс ваян уджысь артмöм сьöм колясысь сьöм босьтысьлöн лицевöй тшöт вылö правотöг рöскодуйтан вуджöдöм сьöмсö чинтöмöн.

Индöм корöмыс чöжöс ваян уджысь сьöм коляссö правотöг рöскодуйтан сьöм вылö чинтан юкöнын оз паськав Рöскод мынтан заявкаяс вылö, кутшöмъясöс сетöма збыльмöдан документъяслысь корöмъяс олöмö пöртöм вылö, кöнi уджйöза мортöн лоö сьöм босьтысь.

Коми Республикаын республиканскöй бюджетлöн рöскод классифицируйтан кодъяс серти Заявкаын индöм сьöмыс оз ло унджык вося сметнöй назначениеяслöн лыдпасъясысь, кутшöмъясöс индöма бюджетнöй классификациялöн сэтшöм жö кодъяс серти Смета йылысь юöръясын, бюджетнöй классификацияса тайö код серти водзынджык вöчöм кассöвöй рöскодсö тöд вылö босьтöмöн.

4.7. Министерстволöн эм право корны сьöм босьтыссянь сьöмöн обязательствояс артмöмсö экöдысь документъяс. Та дырйи Министерство содтöд видзöдö, лöсялöны-ö Рöскод мынтöм вылö заявкаын индöм юöръясыс сьöмöн обязательствояс артмöмсö эскöдысь документъяслы.

4.8. Россия Федерацияса бюджетнöй системаын вот да мукöд быть мынтысьöм рöскодö пырттöм мынтысьöмыс, чöжöс ваян удж серти сьöм босьтысьöн чöжöсöн лишнöй босьтöм сьöмыс бöр бергöдсьö мынтысьысьлы Министерствоö урчитöм пöрадок серти сьöм босьтысьöн Торъя сьöм спишитöм вылö лöсьöдöм да сетöм заявка подув вылын.

Министерство видзöдö сьöм босьтысьöн Торъя сьöм спишитöм вылö заявкасö сы вылö:

лöсялöны-ö Торъя сьöм спишитöм вылö заявкаын бюджетнöй классификациялöн индöм кодъясыс мынтысьöмлöн гижöда назначениелы;

лöсялöны-ö сьöм босьтысьöн бюджетнöй классификациялöн индöм кодъясыс öнiя финансöвöй волöн вына бюджетнöй классификация кодъяслы;

оз-ö Торъя сьöм спишитöм вылö заявкаын индöм сьöмыс ло унджык чöжöс ваян уджысь сьöм колясысь сьöм босьтысьлöн лицевöй тшöт вылö правотöг рöскодуйтан вуджöдöм сьöмсö чинтöмöн.

Индöм корöмыс чöжöс ваян уджысь сьöм коляссö сьöм вылö, мый вуджöдöма сьöм босьтысьлöн лицевöй тшöт вылö чöжöс ваян уджысь правотöг рöскодуйтан сьöмöн операцияяслы учёт нуöдöм вылö, чинтан юкöнын оз паськав Торъя сьöм спишитöм вылö заявкаяс вылö, кутшöмъясöс сетöма Россия Федерацияса бюджетнöй системаын вот да мукöд быть мынтысян рöскодö пырттöм мынтысьöм вылö, збыльмöдан документъяслысь корöмъяс олöмö пöртöм вылö, кöнi уджйöза мортöн лоö сьöм босьтысь.

4.9. Министерство оз примит сьöм босьтысьяслысь Рöскод мынтöм вылö заявкасö сэк, кор сьöм босьтысьяс оз сетны öнiя финансöвöй во вылö Смета йылысь юöръяс.

4.10. Сэк, кор Рöскод мынтöм вылö сетöм заявкаясыс, Торъя сьöм спишитöм вылö сетöм заявкаясыс лöсялöны тайö Пöрадокöн урчитöм корöмъяслы, Министерство санкционируйтö на серти мынтысьöмсö. Заявкаясыс кö оз лöсявны тайö Пöрадокöн урчитöм корöмъяслы, Министерство öткажитö мынтысьöмсö санкционируйтöмын öткажитöм вылö помкаяссö индöмöн.

Министерство мынтысьöмсö санкционируйтны öткажитö либö мынтысьöмсö санкционируйтö сьöм босьтысьöн Рöскод мынтöм вылö заявка эскöдана документ пакетöн (колö кö), Торъя сьöм спишитöм вылö заявка сетан лунсянь куим уджалан лун чöжöн («Сьöм овмöс» АЦК системаын пасйöм).

4.11. Санкционирование процедура прöйдитöм сьöмöн обязательствояс мынтыссьöны бюджетнöй сьöм босьтысьяслöн лицевöй тшöт вылын чöжöс ваян уджысь сьöм коляс мында тайö Пöрадоклöн 4.6, 4.8 пунктъясса положениеяслысь корöмъяс тöд вылö босьтöмöн.

4.12. Министерство сетö Федеральнöй казначействолöн Коми Республикаын веськöдланiнö Рöскод мынтöм вылö заявка, Торъя сьöм спишитöм вылö заявка подув вылын урчитöм пöрадок серти оформитöм рöштшöт документъяс, медым Федеральнöй казначействоса Коми Республикаын веськöдланiнса тшöт вылысь мынтысьны да Федеральнöй казначействоса Коми Республикаын веськöдланiнöн сьöм спишитöмсö вынсьöдöм бöрын петкöдлö кассöвöй мынтöмсö сьöм босьтысьлöн лицевöй тшöт вылын бюджетнöй классификациялöн кодъяс серти, кутшöмъясöс индöма сьöм босьтысьöн Рöскод мынтöм вылö заявкаын, Торъя сьöм спишитöм вылö заявкаын.

4.13. Сьöм босьтысьлы дебиторскöй уджйöз бергöдöмысь сьöм воöмъясыс, мый артмö öнiя волöн Чöжöс да рöскод смета сыöн збыльмöдiгöн, артавсьöны сьöм босьтысьлöн лицевöй тшöт вылын кыдзи кассöвöй рöскод выльмöдöм, Коми Республикаса республиканскöй бюджетлöн рöскод классифицируйтан сэтшöм кодъяс серти петкöдлöмöн, мыйяс серти водзын вöлi вöчöма кассöвöй рöскодсö.

Сьöм босьтысьлы дебиторскöй уджйöз бергöдöмысь сьöм воöмъясыс, мый артмö воддза воясса Чöжöс да рöскод смета сыöн збыльмöдiгöн, петкöдчöны сьöм босьтысьлöн лицевöй тшöт вылын кыдзи öнiя волöн чöжöс сьöм босьтысьлöн Разрешениеö чöжöс ваян уджысь сьöм артмöдан источниксö пырттöг.

Дебиторскöй уджйöз бергöдöм кузя мынтысян поручениелöн «Мынтысян назначение» полеын быть колö индыны мынтысян поручениелысь номерсö да кадпассö, мый подув вылын водзын вöлi вöчöма кассöвöй рöскодыс либö колö индыны сьöм бергöдöмлысь мукöд помка. Сэк, кор дебиторлöн мынтысян поручениеын индöм юöрыс абу, воöм сьöмыс артавсьö тайö Пöрадоклöн 4.2 пунктын индöм пöрадок серти.

Сэк, кор мынтысьысь-дебиторлöн мынтысян поручениеын колана юöрыс абу, воöм сьöмыс артавсьö тайö Пöрадоклöн 4.3 пунктын индöм пöрадок серти.

4.14. Министерство стöчмöдö кассöвöй операцияяс кузя бюджетнöй классификациялысь кодъяссö, кутшöмъяс петкöдчöны индöм пöрадок серти бюджетысь сьöм босьтысьлöн лицевöй тшöт вылын.

Та дырйи кассöвöй операцияяс кузя индöм стöчмöдöмъяссö збыльмöдöны сэк, кор Министерствоö сьöм босьтысьöн сетöм Смета йылысь юöръясын да Разрешениеын (Разрешение дорö Содтöдъясын) эмöсь чöжöс ваян уджысь сьöм артмöдан лöсялана источник да сьöмöн вöдитчан лöсялана туйвизь бюджетнöй классификация код серти, мыйяслы лöсялöны кассöвöй операцияясыс.

4.15. Чöжöс ваян уджысь сьöмöн операцияяс збыльмöдысь сьöм босьтысьöс реорганизуйтiгöн, лыдпасъяссö, кутшöмъясöс Министерство индö восьтöм сьöм босьтысьлöн лицевöй тшöт вылын, мый восьтöма реорганизуйтöм сьöм босьтысьлы, колö вуджöдны лöсялана сьöм босьтысьлы, кодлы сетöма реорганизуйтöм сьöм босьтысьлысь могъяссö.

4.16. Чöжöс ваян уджысь сьöм коляссö, мый артмö воддза финансöвöй воын сьöм босьтысьлöн уджын кывкöртöдъяс серти, öнiя финансöвöй воö колö босьтны сьöм босьтысьлöн лицевöй тшöтъяс вылын кыдзи öнiя финансöвöй воын тöвшöр тöлысь 1 лун вылö вступительнöй сьöм коляс, мöдтор кö абу индöма Коми Республикаса республиканскöй бюджет йылысь оланпасöн.

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

1 №-а содтöд

Коми Республикаса сьöм овмöс министерство

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тэчас юкöдув, кодi курируйтö бюджетнöй

учреждениеяслысь уджсö сьöмöн

могмöдан юалöмъяс кузя)

Чöжöс ваян удж нуöдöм вылö Генеральнöй разрешение

(Генеральнöй разрешение дорö содтöд) видлалöм вылö

ШЫÖДЧÖМ

|  |  |  |
| --- | --- | --- |
|  |  | Кодъяс |
| 20 \_\_ вося \_\_\_\_\_\_\_\_\_\_\_\_\_\_\_\_\_\_ «\_\_\_\_» лун | Кадпас |  |
| Коми Республикаса республиканскöй бюджетысь сьöммедшöр юклысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | БК серти юрпас |  |
| Бюджет збыльмöдысьорган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | БК серти юрпас |  |

Корам видлавны Генеральнöй разрешение (20\_\_ во \_\_\_\_\_\_\_\_\_\_\_ «\_\_\_» лунся \_\_\_ №-а Генеральнöй разрешение дорö содтöд) чöжöс ваян удж нуöдöм вылö.

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

Збыльмöдысь \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

Йитчöм вылö телефон \_\_\_\_\_\_\_\_\_\_\_\_\_\_\_

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

2 №-а содтöд

Коми Республикаса республиканскöй бюджетысь

сьöм медшöр юклысьлöн сылы ведомствоувса учреждениеясöн

чöжöс ваян удж нуöдöм вылö

|  |  |
| --- | --- |
| ГЕНЕРАЛЬНÖЙ РАЗРЕШЕНИЕ № |  |

|  |  |  |
| --- | --- | --- |
|  |  | Кодъяс |
| 20 \_\_ вося \_\_\_\_\_\_\_\_\_\_\_\_\_\_\_\_\_\_ «\_\_\_\_» лун | Кадпас |  |
| Коми Республикаса республиканскöй бюджетысьсьöм медшöр юклысь \_\_\_\_\_\_\_\_\_\_\_\_\_\_\_\_ | БК серти юрпас  |  |

Чöжöс ваян уджысь сьöм артмöдан источникъяс

да сьöмöн вöдитчан туйвизьяс

|  |  |  |  |
| --- | --- | --- | --- |
| Д/в № | Нормативнöй правовöй актлöн, учреждениеса уставлöн ним, кадпас, номер, юрпас, юкöд, пункт, подпункт | Сьöм артмöдан источникъяс | Сьöмöн вöдитчан туйвизьяс |
| 1 | 2 | 3 | 4 |
|  |  |  |  |
|  |  |  |  |
|  |  |  |  |
|  |  |  |  |

Коми Республикаса республиканскöй бюджетысь сьöм медшöр юклысь

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикалöн республиканскöй бюджетса медшöр сьöм юклысьлöн юридическöй службаса юрнуöдысьлöн виза

Юрнуöдысь \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикаса сьöм овмöс министерстволöн тэчас юкöдувъясöн генеральнöй разрешение видлалан помшуöмъяс:

|  |  |  |  |
| --- | --- | --- | --- |
| Кадпас | Тэчас юкöдув  | Видлалан помшуöм | Коми Республикаса сьöм овмöс министерстволöн тэчас юкöдувса начальниклöн виза  |
| кырымпас  | кырымпас гöгöрвоöдöм |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Коми Республикаса

сьöм овмöс министрöс

вежысь \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

Коми Республикалöн

сьöм овмöс министерствоса М.П.

юралысь бухгалтер \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

3 №-а содтöд

Чöжöс ваян удж нуöдöм вылö Генеральнöй разрешениеяс,

Генеральнöй разрешениеяс дорö Содтöдъяс пасъян

ЖУРНАЛ

|  |  |  |  |
| --- | --- | --- | --- |
| Д/в № | Документ пасъян кадпас | Документ номер | Генеральнöй разрешение (Генеральнöй разрешение дорö Содтöд ) |
|  документ ним | босьтöма бюджетысь сьöм медшöр юклысьöс петкöдлысьöн |
| ов, н.в. | чин | кадпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

4 №-а содтöд

Чöжöс ваян удж нуöдöм вылö

|  |  |
| --- | --- |
|  | №-а ГЕНЕРАЛЬНÖЙ РАЗРЕШЕНИЕ ДОРÖ |
|  | №-а СОДТÖД |

|  |  |  |
| --- | --- | --- |
|  |  | Кодъяс |
| 20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун | Кадпас |  |
| Коми Республикаса республиканскöй бюджетысьсьöм медшöр юклысь \_\_\_\_\_\_\_\_\_\_\_\_\_\_\_\_ |  БК серти юрпас |  |

Торъя индöдъяс \_\_\_\_\_\_\_\_\_\_\_\_\_\_\_\_\_\_\_

Чöжöс ваян уджысь сьöм артмöдан источникъяс

да сьöмöн вöдитчан туйвизьяс вежсьöм йылысь юöръяс

|  |  |  |  |  |
| --- | --- | --- | --- | --- |
| Д/в № | Нормативнöй правовöй актлöн, учреждениеса уставлöн ним, кадпас, номер, юрпас, юкöд, пункт, подпункт | Генеральнöй разрешение гижöдлöн дорвыв номер  | Пыртöм вежсьöмъяс | Генеральнöй разрешениелöн выль редакцияын гижöд  |
| сьöм артмöдан источникъяс | сьöмöн вöдитчан туйвизьяс | сьöм артмöдан источникъяс | сьöмöн вöдитчан туйвизьяс |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Коми Республикаса республиканскöй бюджетысь сьöм медшöр юклысь

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикалöн республиканскöй бюджетса медшöр сьöм юклысьлöн

 юридическöй службаса юрнуöдысьлöн виза

Юрнуöдысь \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикаса сьöм овмöс министерстволöн тэчас юкöдувъясöн генеральнöй разрешение дорö содтöд видлалан помшуöмъяс:

|  |  |  |  |
| --- | --- | --- | --- |
| Кадпас | Тэчас юкöдув | Видлалан помшуöм | Коми Республикаса сьöм овмöс министерстволöн тэчас юкöдувса начальниклöн виза |
| кырымпас | кырымпас гöгöрвоöдöм |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Коми Республикаса

сьöм овмöс министрöс

вежысь \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

Коми Республикалöн

сьöм овмöс министерствоса М.П.

юралысь бухгалтер \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

5 №-а содтöд

|  |  |
| --- | --- |
| РАЗРЕШЕНИЕ № |  |

чöжöс ваян удж збыльмöдöм вылö

|  |  |  |
| --- | --- | --- |
|  |  | Кодъяс |
| 20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун | Кадпас |  |
| Коми Республикаса республиканскöй бюджетысьсьöм медшöр юклысь \_\_\_\_\_\_\_\_\_\_\_\_\_\_\_\_\_\_\_\_ | БК серти юрпас |  |
| Коми Республикаса республиканскöй бюджетысьсьöм юклысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| Генеральнöй разрешение № \_\_\_\_\_\_\_\_\_\_\_\_\_\_\_\_\_\_ | Кадпас |  |
| Коми Республикаса республиканскöй бюджетысьсьöм босьтысь \_\_\_\_\_\_\_\_\_\_\_\_\_\_\_\_ | Öтувъя реестр серти |  |
|  | ВМП |  |
| Юридическöй инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | КПП |  |

Чöжöс ваян уджысь сьöм артмöдан источникъяс

да сьöмöн вöдитчан туйвизьяс

|  |  |  |  |
| --- | --- | --- | --- |
| Д/в № | Нормативнöй правовöй актлöн, учреждениеса уставлöн ним, кадпас, номер, юрпас, юкöд, пункт, подпункт | Сьöм артмöдан источникъяс | Сьöмöн вöдитчан туйвизьяс |
| 1 | 2 | 3 | 4 |
|  |  |  |  |
|  |  |  |  |
|  |  |  |  |
|  |  |  |  |

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Нуöдöм прöверка йылысь Министерстволöн пасйöд

Министерстволöн

кывкутысь сотрудник \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_\_\_ вося \_\_\_\_\_\_\_\_\_\_\_\_\_\_\_ «\_\_\_\_\_\_» лун

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

6 №-а содтöд

Чöжöс ваян удж нуöдöм вылö

|  |  |
| --- | --- |
|  | №-а РАЗРЕШЕНИЕ ДОРÖ |
|  |  |
|  | №-а СОДТÖД |

|  |  |  |
| --- | --- | --- |
|  |  | Коды |
| 20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун | Дата |  |
| Коми Республикаса республиканскöй бюджетысьсьöм медшöр юклысь \_\_\_\_\_\_\_\_\_\_\_\_\_\_\_\_\_\_\_\_ | БК серти юрпас |  |
| Коми Республикаса республиканскöй бюджетысьсьöм юклысь \_\_\_\_\_\_\_\_\_\_\_\_\_\_\_\_\_\_\_\_ |  |  |
| Коми Республикаса республиканскöй бюджетысьсьöм босьтысь \_\_\_\_\_\_\_\_\_\_\_\_\_\_\_\_\_\_\_\_ | Öтувъя реестр серти |  |
| Коми Республикаса республиканскöй бюджетысьсьöм босьтысьлöнтыр ним \_\_\_\_\_\_\_\_\_\_\_\_\_\_\_\_\_\_\_\_ |  |  |
|  | ВМП |  |
| Юридическöй инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | КПП |  |
| Выль юридическöй инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_Торъя индöдъяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |

Чöжöс ваян уджысь сьöм артмöдан источникъяс

да сьöмöн вöдитчан туйвизьяс вежсьöм йылысь юöръяс

|  |  |  |  |  |
| --- | --- | --- | --- | --- |
| Д/в № | Нормативнöй правовöй актлöн, учреждениеса уставлöн ним, кадпас, номер, юрпас, юкöд, пункт, подпункт | Разрешение гижöдлöн дорвыв номер  | Пыртöм вежсьöмъяс | Разрешениелöн выль редакцияын гижöд  |
| сьöм артмöдан источникъяс | сьöмöн вöдитчан туйвизьяс | сьöм артмöдан источникъяс | сьöмöн вöдитчан туйвизьяс |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун

Нуöдöм прöверка йылысь Министерстволöн пасйöд

Министерстволöн

кывкутысь сотрудник \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гöгöрвоöдöм)

20 \_\_\_\_ вося \_\_\_\_\_\_\_\_\_\_\_\_\_\_\_ «\_\_\_\_\_\_» лун

Коми Республикаса бюджетнöй учреждениеясöн

чöжöс ваян уджысь босьтöм сьöмöн

операцияяс збыльмöдан пöрадок дорö,

мый вынсьöдöма Коми Республикаса

сьöм овмöс министерстволöн

2009 во öшым тöлысь 31 лунся

171 №-а тшöктöдöн,

7 №-а содтöд

20\_\_\_ во вылö чöжöс ваян удж серти

Чöжöс да рöскод сметаын сметнöй назначениеяс йылысь

|  |  |
| --- | --- |
|  | №-а юöръяс |

|  |  |  |
| --- | --- | --- |
|  |  | Кодъяс |
| 20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун | Кадпас |  |
| Коми Республикаса республиканскöй бюджетысьсьöм босьтысь \_\_\_\_\_\_\_\_\_\_\_\_\_\_\_\_\_\_\_\_ | Öтувъя реестр серти |  |
|  | ВМП |  |
| Юридическöй инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | КПП |  |

Мурталан единица: шайт.

 Во заводитчöм вылö сьöм коляс \_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Чöжöс ваян удж збыльмöдöм вылö Разрешение гижöдлöн дорвыв номеръяс  | Россия Федерацияса бюджетнöй классификациялöн код  | Чöжöс да рöскод смета серти сметнöй назначениеяслöн мында |
| чöжöс | рöскод |
| 1 | 2 | 3 | 4 |
|  |  |  |  |
|  |  |  |  |
|  |  |  |  |
|  |  |  |  |
| Ставыс |  |  |  |

Юрнуöдысь \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юрнуöдысьöс вежысь) (кырымпас) (кырымпас гöгöрвоöдöм)

 (П.М.)

Юралысь бухгалтер \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(юралысь бухгалтерöс (кырымпас) (кырымпас гöгöрвоöдöм)

вежысь)

20 \_\_ вося\_\_\_\_\_\_\_\_\_\_\_\_\_\_\_ « \_\_\_\_\_» лун